Zuma reageer op hofuitspraak | Maroela Media
Die presidensie het gesê die appèlhof in Bloemfontein se uitspraak in die sogenaamde spioenasiebande-saak is teleurstellend maar lank verwag.
Die appèlhof het pres. Jacob Zuma en die Nasionale Vervolgingsgesag (NVG) se aansoeke om verlof tot appèl met koste van die hand gewys.
Zuma en die NVG het die appèlhof genader nadat die hooggeregshof in Pretoria verlede jaar beslis het dat die besluit om Zuma nie te vervolg nie irrasioneel was en dat die 783 strafregtelike aanklagte teen die president weer ingestel moet word.
Dr. Gongani Ngqulunga, pres. Jacob Zuma se woordvoerder, het gesê die effek van die appèlhof se besluit is dat om Zuma te vervolg die enigste wettige besluit is wat die NVG geneem het. "Dit beteken dat die voorleggings nie oorweeg is nie en die verwagting is dat die nasionale direkteur van openbare vervolging nou hierdie voorleggings sal oorweeg onder die korrekte wetlike voorskrifte en 'n wettige besluit daaroor sal neem."
Ngqulunga het gesê enigiemand het die reg om die tipe voorlegging te maak en te verwag dat 'n wettige besluit geneem sal word.
Die appèlhof se uitspraak kom nadat Zuma se regspan verlede maand in dié hof toegegee het dat die besluit om Zuma nie op 783 aanklagte van onder meer korrupsie te vervolg nie, irrasioneel was.
Kry hom nou agter tralies almal het lank genoeg gewag
Abrahams gaan hom nie self van die soustrein afgooi nie. Die ding gaan nog lank gerek word.
Daar begin die rieldans.
" … voorlleggings is nie oorweeg nie…"
Die reëlmaat waar teen onbekwame persone aangestel word, laat die gedagte ontstaan dat dit juis gedoen word te wille van die skep van skuiwergate vir later gebruik.
Agt jaar lank reeds en geregtigheid het steeds nie geseëvier nie.
So is ons getransformeer van atleties na invalied.
Op een of ander manier sal hy hieruit ook wegkom.
Zuma moet ons belastinggeld teruggee vir die sloer van die hofsaak. Die hofsaak het blykbaar R30 miljoen rand uit ons publiek se sak gejaag.